17. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 247022 της 25 Σεπτ./1 Οκτ. 1954 Περί συνθέσεως της Επιτροπής του άρθρ. 17 του Νόμ. 5940/1933. Έχοντες υπ’ όψει τας διατάξεις του άρθρ. 8 του Νόμ. 2858/1945 «περί συμπληρώσεως και τροποποιήσεως διατάξεών τινων αφορωσών εις την είσπραξιν των δημοσίων εσόδων» καθορίζομεν την σύνθεσιν της Επιτροπής του άρθρ. 17 του Νόμ. 5940/33 ως κάτωθι: 1.Εκ του Προέδρου του Νομικού Συμβουλίου ως Προέδρου. 2.Εξ ενός Συμβούλου του Ελεγκτικού Συνεδρίου οριζομένου μετά του αναπληρωτού του υφ’ ημών και αναπληρούντος τον Πρόεδρον της Επιτροπής απόντα ή κωλυόμενον. 3.Εκ του Διευθυντού της Επιθεωρήσεως Οικονομικών Εφοριών ή του νομίμου αναπληρωτού. 4.Εκ των Διευθυντών Προϋπολογισμού και Διευθύνσεως Εισπράξεων Δημοσίων Εσόδων ή των νομίμων αναπληρωτών των. Εισηγητής της Επιτροπής ορίζεται ο Τμηματάρχης του Τμήματος Εισπράξεων Δημοσίων Εσόδων ή ο νόμιμος τούτου αναπληρωτής. Γραμματεύς της Επιτροπής ορίζεται εκάστοτε αποφάσει του αρμοδίου Διευθυντού εις των υπαλλήλων της Διευθύνσεως Εισπράξεων Δημοσίων Εσόδων. Η Επιτροπή ευρίσκεται εν απαρτία παρόντων τεσσάρων τουλάχιστον εκ των μελών της, αι δε αποφάσεις λαμβάνονται κατά πλειοψηφίαν εν ισοψηφία νικώσης της ψήφου του Προέδρου. Μέχρι της δημοσιεύσεως της παρούσης εις την Εφημερίδα της Κυβερνήσεως έχει ισχύν η υπ’ αριθ. 233565/51 Φ.Ε.Κ. 151/1951 απόφασις του Προέδρου της Κυβερνήσεως και ημών. 